Na podlagi 7. člena Odloka o proračunu Občine Sveta Trojica v Slovenskih goricah za leto 2016 (Uradno glasilo slovenskih občin, št. 56/14 in 19/16) in 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/10 in 12/14), je Občinski svet Občine Sveta Trojica v Slovenskih goricah na \_\_\_\_\_\_ redni seji, dne \_\_\_\_\_\_ sprejel

**SKLEP**

**o spremembi veljavne naložbe v načrtu razvojnih programov (NRP)**

1. Spremeni se obstoječi projekt **»Modernizacija JP 703 752 Brengova-Zibote«** v Načrtu razvojnih

 programov Občine 2016-2020.

1. Investitor:

Občina Sveta Trojica v Slovenskih goricah, Mariborska cesta 1, 2235 Sveta Trojica v Slovenskih goricah.

1. Vrednost investicije znaša 204.490,34 EUR (z DDV) po DIIP št. 371-10/2013-6, z dne 15. 07. 2016, izdelala Občinska uprava Občine Sveta Trojica v Slovenskih goricah, zanjo Srečko A. Padovnik. Gradnja se bo izvajala skladno s časovnim načrtom od avgusta 2016 do septembra 2017. Investicija bo zaključena do 30. 10. 2017.
2. Viri financiranja po dinamiki financiranja v €:

|  |  |  |  |
| --- | --- | --- | --- |
| VIRI FINANCIRANJA | Leto 2016 | Leto 2017 | Skupaj |
| Proračun Občina Sveta Trojica  v Slovenskih goricah ; PP411323 | 16.955,00 | 19.445,34 | 36.400,34 |
| Državni proračun –povratna (KREDITNA) sredstva na osnovi 23. člena ZFO-1 | 50.427,00 | 50.427,00 | 100.854,00 |
| Državni proračun - MGRT, Nepovratna sredstva po  23. členu ZFO-1 | 33.618,00 | 33.618,00 | 67.236,00 |
| Skupaj | 101.000,00 | 103.490,34 | 204.490,34 |

1. Odobri se izvedba investicije.
2. Ta sklep začne veljati s sprejemom.

Številka: 371-10/2013

Datum: \_\_\_\_\_\_\_\_\_\_\_

 **Župan**

 Občine Sveta Trojica v Slovenskih goricah

 **Darko FRAS**, *univ.dipl.prav.*

**OBRAZLOŽITEV**

V veljavnem Načrtu razvojnih programov 2016-2020 je kot projekt na proračunski postavki »411323«; za leti 2016 in 2017 predvidena investicija »Modernizacija JP703-752 (Brengova-Zibote)«. Obstoječ cestni odsek je kategorizirana JP 703 752, poznana tudi pod nazivom »Železnica«. Cesta poteka po ravninskem terenu. Vozišče je v makadamski obliki, dolžine 1335 m in povprečne širine 3,0 m. Odvodnjavanje je urejeno preko vozišča razpršeno po terenu oz z obcestnimi jarki. Na predmetno cesto sta neposredno in posredno vezanih šest (6) gospodinjstvi ( h.št. Osek 2, Osek 3, Osek 4, Osek 5, Osek 6 in Osek 10). Cesta je povezava med asfaltiranima cestama in sicer regionalno cesto RIII Sv. Trojica-Cogetinci in RII 439 Sp. Senarska-Cerkvenjak, ki vodi do AC priključka. Investicija predvideva modernizacijo (asfaltiranje) obstoječega vozišča širine 3,00 + bankina + mulda v skupni dolžini 1335 m ter ureditev odvodnjavanja. Glavni namen modernizacije je izboljšanje prometno varnostnih pogojev na obravnavanem odseku ter same kvalitete konstrukcije cestišča in znižati stroške vzdrževanja.

**V obstoječem NRP , kot sestavnem delu Proračuna Občine za leto 2016 je predvidena vrednost, dinamika in struktura virov financiranja, kot je prikazano v tabeli:**

|  |  |  |  |
| --- | --- | --- | --- |
| VIRI FINANCIRANJA | Leto 2016 | Leto 2017 | Skupaj |
| Proračun Občina Sveta Trojica v Slovenskih goricah ; PP411323 | 85.357,37 | 29.667,07 | 115.024,44 |
| Državni proračun –povratna (KREDITNA) sredstva na osnovi 23. člena ZFO-1 | 50.427,00 | 50.427,00 | 100.854,00 |
| Državni proračun - MGRT, Nepovratna sredstva po 23. členu ZFO-1 | 33.618,00 | 33.618,00 | 67.236,00 |
| Skupaj | 169.402,37 | 113.712,07 | 283.114,44 |

Podlaga za določitev vrednosti je bila projektantska ocena vrednosti iz Projekta za izvedbo – izdelan je PZI, št. 058-007-N-13, Projekta inženiring Ptuj d.o.o..Občina Sveta Trojica v Slovenskih goricah je oddala vlogo za projekt »Modernizacija JP 703-752 Brengova-Zibote, na osnovi 23. člena ZFO. Dne 13. 06. 2016 smo prejeli e-poštno sporočilo, da je naša vloga popolna. V vlogi smo predvideli skupne stroške projekta v višini **283.114,44 EUR.** V času po oddaji vloge smo izvedli javno naročilo gradnje (JN002856/2016-W01) in dosežena vrednost za izvedbo gradbenih del je nižja od načrtovane.

**Dosežene vrednosti so:**

GOI: 201.091,42 EUR (z DDV); Izvajalec: Asfalti Ptuj d.o.o., Žnidaričevo nabrežje 13, 2250 Ptuj

Strokovni nadzor gradnje: 3.398,92 EUR; Izvajalec: ISB Maribor d.o.o., Metod Krajnc

**Skupaj vrednost investicije: 204.490,34  EUR**

**Vrednost, dinamika in viri financiranje investicije po izvedenem JN:**

|  |  |  |  |
| --- | --- | --- | --- |
| VIRI FINANCIRANJA | Leto 2016 | Leto 2017 | Skupaj |
| Proračun Občina Sveta Trojica  v Slovenskih goricah ; PP411323 | 16.955,00 | 19.445,34 | 36.400,34 |
| Državni proračun –povratna (KREDITNA) sredstva na osnovi 23. člena ZFO-1 | 50.427,00 | 50.427,00 | 100.854,00 |
| Državni proračun - MGRT, Nepovratna sredstva po  23. členu ZFO-1 | 33.618,00 | 33.618,00 | 67.236,00 |
| Skupaj | 101.000,00 | 103.490,34 | 204.490,34 |

Sama sprememba naložbe se nanaša samo na znižano vrednost investicije in s tem znižanje lastnih sredstev Občine. Predvidena sredstva državnega proračuna (tako povratna, kot nepovratna) se ne spreminjajo, prav tako se ne spreminja predmet in izvedba naložbe, kot tudi ne terminski načrt izvedbe investicije.

Vrednost investicije je spremenjena (znižana) za več kot 20%, zato skladno s 7. členom Odloka o proračunu Občine za leto 2016 mora takšno spremembo veljavne naložbe v NRP potrditi Občinski svet.

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Pripravil: Občinska uprava Občine Sveta Trojica v Slovenskih goricah, Srečko Aleksander Padovnik